**Kontrakt**

**vedrørende**

Levering af brændstof til brug for togdrift samt

Levering af fyringsolie til anvendelse for opvarmning af bygninger

* 1. **Parterne**

Nærværende kontrakt er indgået mellem

**Lokaltog**

Lokaltog A/S

CVR-nummer: 26159040

Jættevej 50

4100 Ringsted

(herefter ”Lokaltog”)

Kontraktansvarlig:

Eugen Faraj

[eufa@lokaltog.dk](mailto:eufa@lokaltog.dk)

23806247

Og

**Leverandøren**

[Virksomhed]

CVR-nummer: [CVR-nummer]

[Vejnavn og -nummer]

[Postnummer] [By]

(herefter ”Leverandøren”)

Kontraktansvarlig:

[Navn]

[Mail]

[Telefon]

* 1. **Definitioner**

Ved ”**Aftale**” forstås denne kontrakt med tilhørende bilag.

Ved ”**Part/Parter/Parterne**” forstås enten Lokaltog eller Leverandøren eller begge afhængig af konteksten.

* 1. **Aftalegrundlag**

Nærværende kontrakt er indgået efter afholdt offentligt udbud med titlen ”Levering af brændstof til brug for togdrift samt Levering af fyringsolie til anvendelse for opvarmning af bygninger”.

Kontrakten beskriver Parternes forpligtelser og rettigheder. Kontraktgrundlaget består af følgende dokumenter i prioriteret rækkefølge:

* Kontrakt (nærværende dokument)
* Udbudsbetingelser med bilag
* Leverandørens tilbud
* Eventuelle spørgsmål og svar modtaget i forbindelse med udbuddet
* Bilag A: Levering af diesel
* Bilag B: Levering af fyringsolie

Såfremt der er uoverensstemmelser mellem aftaledokumenterne, gælder disse i ovennævnte orden.

Aftalen indeholder udtømmende de vilkår, der skal gælde i retsforholdet mellem Parterne. Der kan ikke støttes ret på vilkår, som fremgår af dokumenter, der er blevet udarbejdet i forbindelse med den forudgående udbudsprocedure, hvis sådanne dokumenter eller vilkår ikke genfindes i Aftalen. Leverandøren kan ikke støtte ret på dennes almindelige salgs- og leveringsbetingelser i forhold til leverancer foretaget i henhold til nærværende Aftale, medmindre andet er aftalt mellem Parterne.

* 1. **Aftalens omfang**

Leverandøren forpligter sig ved nærværende kontrakt til at levere de i kontrakten nævnte produkter på de beskrevne vilkår og til de anførte priser.

De estimerede mængder er under forbehold for ændringer i antallet af leveringssteder og leveringsadresser samt driftsomfang.

* 1. **Aftalens periode, forlængelse og opsigelse**

Aftalen træder i kraft ved underskrift jf. afsnit 13.

Driftsperioden starter den 1. februar 2024 og ophører den 31. januar 2026.

Lokaltog kan forlænge driftsperioden med 2 x 12 måneder. Forlængelse skal meddeles til Leverandør senest 3 måneder før Aftalens udløb. Forlængelse sker på uændrede vilkår, eller på ændrede vilkår som aftales mellem Parterne, og som samlet set er økonomisk mere gunstige for udbyder.

Kontrakten er i aftaleperioden uopsigelig for begge parter, dog jf. pkt. 10 ”Konkurs”.

Lokaltog er dog berettiget til at opsige kontrakten med 3 måneders varsel såfremt en administrativ myndighed, herunder men ikke begrænset til, Klagenævnet for udbud, Konkurrencestyrelsen eller Europa Kommissionen eller en dansk eller europæisk retsinstans træffer afgørelse/dom om, at beslutningen om tildeling af kontrakten annulleres eller erklæres for uden virkning. Lokaltog er i den forbindelse ikke ansvarlig for driftstab eller andet indirekte tab i den resterende aftaleperiode. Lokaltogs ret til at opsige gælder uanset om afgørelsen/dommen ankes.

* 1. **Kontakt mellem parterne**

Parterne udpeger hver især de personer der varetager den daglige kontakt i relation til Aftalen.

Leverandørens besøg og levering skal aftales i forvejen med den enkelte afdeling/leveringssted. Der forventes en hjælpsom og serviceminded adfærd, og at der fra Leverandørens side lægges op til en positiv dialog om den enkelte afdeling/leveringssteds indkøbsbehov.

På initiativ fra parterne evalueres samarbejdet løbende efter behov.

* 1. **Bestilling af varer**

Varebestillinger skal kunne afgives via e-mail, telefon, ved besøg eller ved brevbestilling.

* 1. **Levering af varer**

Leverandøren stiller alt materiel og mandskab til rådighed for levering, og afholder alle udgifter forbundet med leveringen. Leverandøren har pligt til at følge den faglige metode- og produktudvikling inden for aftalens område i henhold til gældende normer.

Leverandøren forventes at følge og udføre leveringen i henhold til:

* Lokale myndighedskrav
* Arbejdstilsynets forskrifter, anvisninger og publikationer

Leverandøren skal til enhver tid foretage leverancerne så der er mindst mulige gener for afdelingens/leveringsstedets brugere og personale. Dette aftales i samarbejde med det enkelte leveringssteds kontaktperson.

Dieselolie skal leveres til Lokaltogs decentrale tankanlæg. **Bilag A** indeholder en oversigt over de pågældende tankanlæg, adresserne herpå, de enkelte tankes kapacitet og det forventede årlige forbrug.

Leverandøren er forpligtet til at levere i overensstemmelse med de i bilag A forventede mængder således, at beholdningen i den enkelte tank minimum udgør 25% af kapaciteten. Leverandøren kan i konkrete tilfælde afvige herfra efter forudgående skriftlig aftale med Lokaltog.

Lokaltog foretager tankning og tankningsregistrering ved anvendelse af softwaresystemet TransEconomy fra firmaet Acercon A/S samt IC 3000 fra firmaet Hamag A/S.

Leverandøren er indforstået med, at yderligere leveringssteder kan forekomme i aftaleperioden. Lokaltog forpligter sig til så hurtigt som muligt at give Leverandøren besked om eventuelle nye leveringssteder, eller ændringer i leveringsstederne.

Lokaltog er berettiget til senest 1 dag inden levering af en ordre at annullere denne, uden at Leverandør kan gøre krav gældende i anledning heraf.

Fragt og forsikring betales af Leverandør indtil risikoovergangen finder sted på leveringsadressen.

Fyringsolie skal leveres til Lokaltogs ejendomme. **Bilag B** indeholder en oversigt over de pågældende adresser hvortil der skal leveres.

Levering skal ske på graddage basis.

Leverandør er forpligtet til at levere inden 3 dage efter modtagelsen af ordre fra Lokaltog.

Leverandør er indforstået med, at yderligere leveringssteder kan forekomme i aftaleperioden. Lokaltog forpligter sig til så hurtigt som muligt at give Leverandør besked om eventuelle nye leveringssteder, eller ændringer i leveringsstederne.

Lokaltog er berettiget til senest 1 dag inden levering af en ordre at annullere denne, uden at Leverandør kan gøre krav gældende i anledning heraf.

Fragt og forsikring betales af Leverandør indtil risikoovergangen finder sted på leveringsadressen.

1. **Forsinkelse eller mangler ved levering**

Såfremt leverancen er forsinket eller ikke stemmer overens med den afgivne ordre, er Lokaltog berettiget til – for Leverandørens regning og risiko – at returnere leverancen helt eller delvist med krav om ny kontraktmæssig levering.

Endvidere er Lokaltog berettiget til at rejse erstatningskrav som følge af skade og/eller tab forårsaget af forsinkelsen eller den fejlagtige eller mangelfulde leverance.

Hvis forsinkelse eller manglende leverance skyldes andet end force majeure jf. pkt. 4, er Lokaltog berettiget til at købe leverancen andetsteds, og Leverandøren er forpligtet til at erstatte den difference der måtte være mellem indkøbsprisen af de alternative varer, og den aftalte pris for leverancen, samt eventuelle yderligere tab som Lokaltog måtte lide som følge af forsinkelsen eller den manglende levering.

Leverandør ifalder derudover en bod på kr. 10.000,- pr. dag en leverance er forsinket, dog kun indtil erstatningskøb kan foretages.

Lokaltog anser enhver forsinkelse som væsentlig. Hvis Leverandøren ikke leverer til aftalt tid, er Lokaltog berettiget til at hæve den afgivne ordre helt eller delvist uanset forsinkelsens varighed.

Hvis Leverandøren må forudse en forsinkelse i leveringen, skal Leverandøren straks give meddelelse herom med angivelse af såvel årsag til forsinkelsens opståen, samt forventet varighed/omfang af forsinkelsen.

Ved gentagne forsinkelser af enkeltstående leverancer, som skriftligt er blevet påpeget af Lokaltog, er denne berettiget til at ophæve kontrakten helt eller delvist med omgående virkning, og Leverandøren vil herefter blive erstatningsansvarlig for det tab som Lokaltog lider som følge af denne ophævelse.

1. **Ophævelse**

I tilfælde af væsentlig misligholdelse fra den ene part, er den anden part berettiget til at hæve aftalen uden varsel.

Den ophævende part fortaber ikke retten til andre misligholdelsesbeføjelser i anledning af den anden parts væsentlige misligholdelse, herunder retten til at kræve erstatning.

1. **Force Majeure**

En Part er ikke ansvarlig for misligholdelse, der skyldes ekstraordinære omstændigheder uden for Partens kontrol, såsom i) Parten ikke burde kunne have undgået eller overvundet, og ii) umuliggør opfyldelse af Partens forpligtelser efter Aftalen, og iii) Parten ikke inden indgåelse af Aftalen burde have taget i betragtning.

Som force-majeure omstændigheder betragtes i henhold til Aftalen blandet andet: Krig, oprør, brand, borgerlige uroligheder, blokader, karantæneforanstaltninger, samt ind- og udkørselsforbud med hensyn til råvarer eller færdigvarer i Danmark eller udlandet. Som force majeure regnes ikke vejrlig, strejke eller lockout.

Foreligger der en force majeure-situation suspenderes en Parts forpligtelser i henhold til Aftalen i det tidsrum, hvor Partens opfyldelse af forpligtelserne er forhindret af force majeure-situationen. Den Part, der ønsker at påberåbe sig force majeure, skal give den anden Part skriftlig meddelelse herom uden ugrundet ophold, dog senest tre arbejdsdage, efter at force majeure-situationen er indtrådt. Parten skal herunder orientere om den forventede varighed af force majeure-situationen.

Undlader en Part at give meddelelse herom, fortaber Parten retten til at påberåbe sig, at der foreligger force majeure.

Leverandøren er således ikke ansvarlig for forsinkelser eller mangler ved levering der skyldes force majeure.

I det omfang, og så længe Leverandøren ikke under nævnte omstændigheder leverer, er Lokaltog berettiget til at købe varer andetsteds, og Lokaltog kan ikke kræve erstatning af Leverandøren for eventuel prisdifference.

Det pålægges Leverandøren straks at meddele Lokaltog om eventuelle leveringsvanskeligheder herunder leveringsmuligheder.

Såfremt en force majeure-situation, der omfatter alle eller størstedelen af Aftalens leverancer, varer mere end 30 dage, eller såfremt en sådan force majeure-situation er af en sådan karakter, at Aftalens fremadrettede opfyldelse må anses for umulig i en periode på mindst 30 dage, er den anden Part berettiget til at bringe Aftalen til ophør med virkning for de leverancer, der er berørt af force majeure-situationen.

1. **Underleverandører**

Der må alene anvendes underleverandører til opfyldelse af kontrakten efter forudgående skriftlig aftale med Lokaltog.

Underleverandører er underlagt de samme forpligtelser som Leverandøren. Leverandøren har pligt til at oplyse de pågældende underleverandører om alle forpligtelser og begrænsninger, der skal overholdes efter nærværende Aftale.

Leverandøren er ansvarlig for opfyldelse af Aftalen på egne og underleverandørers vegne. Den omstændighed, at Lokaltog skal godkende Leverandørens underleverandører, begrænser ikke Leverandørens ansvar for opfyldelse af Aftalen, herunder Leverandørens ansvar for underleverandørers ydelser. Hvis Leverandøren anvender underleverandører til opfyldelse af kontrakten, garanterer Leverandøren for opfyldelse af kontrakten i samme omfang som hvis Leverandøren selv havde udført leverancen.

Efterfølgende udskiftning af underleverandører skal ligeledes på forhånd godkendes af Lokaltog gennem forudgående skriftlig aftale.

Leverandøren skal på Lokaltogs anmodning kunne fremlægge dokumentation for, at Leverandørens underleverandører ikke er omfattet af de for udbuddet angivne udelukkelsesgrunde, f.eks. ved fremlæggelse af en Serviceattest fra Erhvervsstyrelsen eller et registreringsbevis fra Registret for udenlandske tjenesteydere (RUT).

Lokaltog kan til enhver tid kræve, at Leverandøren udskifter en underleverandør, hvis underleverandøren ikke efterlever Aftalens bestemmelser.

Leverandøren kan ikke overdrage, sælge eller optage lån på grundlag af de krav, som Leverandøren har ifølge kontrakten med tilhørende bilag.

Lokaltog kan frit overdrage dens virksomhed eller rettigheder og forpligtelser til 3. part.

1. **Ansvar**

Leverandøren er ansvarlig for olieforurening og dieselpest opstået i forbindelse med påfyldning, med mindre sådan olieforurening eller dieselpest skyldes fejl eller mangler ved tankmateriellet, herunder manglende tømning eller tilstrækkelig rengøring.

Leverandøren skal ved spild eller olieforurening uden ophold meddele dette til Lokaltog på telefon 48 29 88 50 (DC Hillerød – region H) eller på telefon 54 79 17 06 (DC Maribo – region S).

Leverandøren er ansvarlig for, at medarbejdere har modtaget instruktion således, at påfyldning af diesel sker på en miljømæssig og forsvarlig vis, herunder instruktion i beredskab ved miljøuheld. Lokaltog har ret til – uden ekstrabetaling – at forlange dokumentation for dette.

Lokaltog hæfter i intet tilfælde for driftstab, tidstab, avancetab eller andet indirekte tab.

1. **Forsikring**

Leverandøren er efter dansk rets almindelige regler ansvarlig over for Lokaltog for den skade, som leverancen eller Leverandøren påfører Lokaltogs ejendom og/eller personale, herunder hændelige skader som måtte opstå i forbindelse med de af kontrakten omfattede produkter.

Leverandøren er forpligtet til at tegne sædvanlig erhvervs- og produktansvarsforsikring med en sum for tingskade på min. DKK 10 mio.

1. **Betalingsbetingelser**

Betalingsfristen er aftalt til løbende måned +30 dage.

Faktura skal sendes pr. email til [faktura@lokaltog.dk](mailto:faktura@lokaltog.dk).

Fakturering skal ske i henhold til den til enhver tid gældende lovgivning.

1. **Priser og prisregulering**

Der er aftalt rabatsatser for henholdsvis dieselolie og fyringsolie i forhold til den til enhver tid gældende listepris, ufortoldet samt eksklusiv afgifter og skatter af enhver art, som måtte blive pålagt af offentlige myndigheder.

De gældende listepriser for produkterne er opgivet på:

<https://www.drivkraftdanmark.dk/priser/>

De aftalte rabatsatser, der skal anvendes i aftaleperioden, udgør følgende:

* Dieselolie: kr. [Rabatsats]/pr. 1.000 liter.
* Fyringsolie: kr. [Rabatsats]/pr. 1.000 liter.

Prisregulering er ikke muligt i aftaleperioden.

I forbindelse med udnyttelse af optioner, kan parterne aftale ændrede rabatsatser til gunst for Lokaltog. Aftalen fortsætter ellers på uændrede vilkår.

Hvis de gældende listepriser for henholdsvis dieselolie og fyringsolie på hjemmesiden www.drivkraftdanmark.dk/priser-og-forbrug/, hvorfra de tilbudte rabatsatser skal fratrækkes, i løbet af aftaleperioden bortfalder eller ikke længere er tilgængelige på Drivkraft Danmarks hjemmeside, skal der optages forhandling parterne imellem om, hvilket prisindeks der skal træde i stedet for.

Ved en sådan konvertering efter andet prisindeks med evt. tilhørende korrektion af rabatsats, skal Lokaltog stilles økonomisk neutral ved den forhandlede løsning.

1. **Misligholdelse og Konkurs**

Såfremt andet ikke er bestemt i denne kontrakt, betragtes enhver tilsidesættelse af Leverandørens forpligtelser som misligholdelse.

Foreligger der misligholdelse, skal Leverandøren uden ugrundet ophold meddele Lokaltog dette samt underrette Lokaltog om, hvad der vil blive gjort for at afhjælpe misligholdelsen, og for at undgå tilsvarende misligholdelse i fremtiden.

Lokaltog kan stille krav til den måde hvorpå konstateret misligholdelse skal bringes til ophør, og de skridt der skal tages for at undgå tilsvarende misligholdelse fremover.

Hvis ikke andet udtrykkeligt er aftalt, er Leverandøren ansvarlig efter dansk rets almindelige regler om misligholdelse, herunder reglerne om forholdsmæssigt afslag, dækningskøb, erstatningsansvar etc. Det forudsættes, at reglerne her kan bringes i anvendelse samtidig således, at betaling af erstatning, dækningskøb, forholdsmæssigt afslag mv. ikke udelukker hinanden.

Dersom Leverandøren gentagne gange gør sig skyldig i misligholdelse jf. ovenstående, betragtes dette som væsentlig misligholdelse.

Konkurs, betalingsvanskeligheder, insolvens, rekonstruktionsbehandling eller væsentligt forringede økonomiske forhold i øvrigt, som giver Lokaltog begrundet mistanke om, at Leverandøren ikke er i stand til at varetage sin forpligtelse over for Lokaltog i aftaleperioden, vil blive betragtet som væsentlig misligholdelse, og vil berettige Lokaltog til omgående at hæve kontrakten.

Såfremt boet har ret til at indtræde i kontrakten i medfør af konkurslovens bestemmelser, skal boet efter forespørgsel uden ugrundet ophold give skriftlig meddelelse om, hvorvidt boet vil indtræde.

1. **Fortrolighed og tavshedspligt**

Denne kontrakt er fortrolig og kan hverken helt eller delvist offentliggøres uden at Parterne på forhånd og skriftligt har aftalt hvad der kan/skal offentliggøres.

Ovenstående bestemmelser gælder ikke, hvis tredjemand forlanger og får medhold i begæring om aktindsigt i hele eller dele af kontrakten i henhold til forvaltningsloven eller offentlighedslovens almindelige regler om aktindsigt.

Begge parter skal iagttage fuldstændig fortrolighed med hensyn til oplysninger, som bliver den pågældende part bekendt som følge af samarbejdet.

1. **Lovvalg og afgørelse af tvister**

Enhver tvist, som måtte opstå i forbindelse med Aftalen, herunder enhver tvist vedrørende Aftalens eksistens, spørgsmål om forståelse og fortolkning af kontrakten, indhold, omfang, opfyldelse, gyldighed eller ophævelse, er underlagt dansk ret med undtagelse af dansk rets internationale privatretlige regler, hvis disse fører til anvendelse af et andet lands ret.

Tvisten skal så vidt muligt løses mellem Parterne i mindelighed gennem forhandling.

Kan Parterne ikke blive enige, skal der inddrages en uvildig mægler til løsning af tvisten. Udgiften til mægleren afholdes af Parterne i fællesskab, medmindre mægleren fastslår, at årsagen til konflikten hovedsageligt kan tillægges den ene part.

Hvis der ikke ved forhandling eller mægling kan opnås en løsning, kan tvisten indbringes for de danske domstole. Sagen skal i sådanne tilfælde indbringes for Sø- og Handelsretten i København som første instans.

1. **Underskrift**

Nærværende kontrakt underskrives i 2 eksemplarer, hvoraf hver part modtager et eksemplar.

På vegne af Lokaltog A/S På vegne af Leverandørenen

Høje-Taastrup, den…………………………… [By], den ………………………………………….

Administrerende direktør Titel

Lars Wrist-Elkjær Navn

**BILAG A**

**Levering af diesel i region H (Hovedstaden)**

Hillerød Stationsplads

Ndr. Jernbanevej

3400 Hillerød

2 stk. 50.000 liters underjordiske tanke Forbrug ca. 1,9 mio. liter pr. år

Lyngby værksted

Firskovvej 28

2800 Kgs. Lyngby

1 stk. 15.000 liters overjordisk tank Forbrug ca. 265.000 liter pr. år

Helsingør togdepot

Grønnehavevej 28

3000 Helsingør

1 stk. 30.000 liters underjordisk tank Forbrug ca. 400.000 liter pr. år

Hundested station

Jernbanegade 8

3390 Hundested

1 stk. 50.000 liters overjordisk tank Forbrug ca. 900.000 liter pr. år

**Levering af diesel i region S (Sjælland)**

Holbæk værksted

Valdemar Sejrsvej 11

4300 Holbæk

1 stk. 20.000 liters overjordisk tank Forbrug ca. 600.000 liter pr. år

Tølløse station

Jernbanevej 17

4340 Tølløse

1 stk. 15.000 liters overjordisk tank Forbrug ca. 600.000 liter pr. år

Nykøbing Sj. station

Jernbanegade 4 (indkørsel via Havnegade)

4500 Nykøbing Sj.

1 stk. 20.000 overjordisk liters tank Forbrug ca. 500.000 liter pr. år

Nakskov værksted

Nørrevold 29

4900 Nakskov

1 stk. 25.000 liters overjordisk tank Forbrug ca. 900.000 liter pr. år

Hårlev værksted

Industrivej 18

4652 Hårlev

1 stk. 50.000 liters underjordisk tank Forbrug ca. 1.000.000 liter pr. år

Hårlev værksted

Industrivej 18

4652 Hårlev

1 stk. 1.200 liters overjordisk tank Forbrug ca. 1.000 liter pr. år

Ruds Vedby værksted

Skolegade 7

4291 Ruds Vedby

1 stk. 4.000 liters overjordisk tank Forbrug ca. 3.000 liter pr. år

Asnæs værksted

Toftegårdsvej 12 B

4550 Asnæs

1 stk. 4.000 liters overjordisk tank Forbrug ca. 3.000 liter pr. år

Kagerup Station værksted

Kagerup Stationsvej 58

3200 Helsinge

1 stk. 2.500 liters overjordisk tank Forbrug ?

(Ingen fjernaflæsning, men manuel

bestilling)

**BILAG B**

**Levering af fyringsolie i region H (Hovedstaden):**

Kagerup Station

Kagerup Stationsvej 58

3200 Helsinge

Gilleleje Station

Gilleleje Stationsvej 10 A

3250 Gilleleje

Ølsted Station

Ølsted Stationsvej 4

3310 Ølsted

Firhøj

Firhøjvej 66

3250 Gilleleje

**Levering af fyringsolie i region S (Sjælland)**

Nakskov værksted

Nørrevold 29

4900 Nakskov

Hårlev station

Stationsvej 2

4652 Hårlev

Rødvig station

Østersøvej 6

4673 Rødvig

Levering af fyringsolie skal ske på graddagebasis.